Džinovska ćelija
Džinovska ćelija (multijedarna gigantska ćelija, multijedrirana gigantska ćelija) ili divovska ćelija je masa nastala spajanjem nekoliko različitih ćelija (obično histiocita), često formirajući granulom. Iako se tipski fokusira na patološke aspekte višejedarnih divovskih ćelija (MGC), one također imaju mnoge važne fiziološke uloge. Osteoklasti su posebno neprocjenjivi za zdrave fiziološke funkcije i ključni su faktori u skeletnom sistemu. Osteoklasti se često klasifikuju i raspravljaju odvojeno od drugih MGC-a, koji su bliže povezani sa ljudskim patološkim stanjima. Neosteoklastni MGC mogu nastati kao odgovor na infekcije, kao što su tuberkuloza, herpes, ili HIV ili strano tijelo. Ovi MGC su ćelije monocita ili makrofagne loze spojene zajedno. Slično kao i njihovi monocitni prekursori, u stanju su da fagocitiraju strane materijale. Međutim, njihove velike dimenzije i ekstenzivna naboranost membrane čine ih bolje opremljenim za čišćenje većih čestica. Oni koriste aktivirane CR3 da unesu mete opsonizirane komplementom. MGC koji nisu osteoklasti su također odgovorni za čišćenje ćelijskih ostataka koji su neophodni za remodeliranje tkiva nakon ozljeda. Tipovi uključuju džinovska ćelija stranog tela, Langhansove džinovske ćelije, Toutonove džinovske ćelije, arteritisne džinovske ćelije i Reed-Sternbergove ćelije.